CORRECCIÓN DE ERROS. Resolución do 16 de febreiro de 2022 pola que se establecen as bases reguladoras para a concesión de subvencións para a renovación de electrodomésticos, en réxime de concorrencia non competitiva, así como a selección das entidades colaboradoras que participarán na súa xestión, e se procede á convocatoria para a anualidade 2022 (códigos de procedemento IN414B e IN414C).
Axencia Instituto Enerxético de Galicia — III. Outras disposicións — 10/03/2022

O 1 de marzo de 2022 publicouse no Diario Oficial de Galicia (DOG nº 41) a Resolución do 16 de febreiro de 2022 pola que se establecen as bases reguladoras para a concesión de subvencións para a renovación de electrodomésticos, en réxime de concorrencia non competitiva, así como a selección das entidades colaboradoras que participarán na súa xestión, e se procede á convocatoria para a anualidade 2022 (códigos de procedemento IN414B e IN414C).
Advertidos erros relativos á configuración dos anexos en varias epígrafes, resulta necesario realizar as seguintes correccións de erros segundo se detallan:
1. Na páxina 14800, na epígrafe de datos específicos do procedemento, nos datos da persoa solicitante, onde di:
«Persoa física maior de idade consumidor VULNERABLE (a persoa solicitante é titular dunha subministración eléctrica beneficiaria do bono social cun 25 % de desconto no domicilio no que se actúa). Persoa física maior de idade consumidor VULNERABLE SEVERO (a persoa solicitante é titular dunha subministración eléctrica beneficiaria do bono social cun 40 % de desconto no domicilio no que se actúa)», debe dicir: «Persoa física maior de idade consumidor VULNERABLE (a persoa solicitante é titular dunha subministración eléctrica beneficiaria do bono social cun 25 %-60 % de desconto no domicilio en que se actúa). Persoa física maior de idade consumidor VULNERABLE SEVERO (a persoa solicitante é titular dunha subministración eléctrica beneficiaria do bono social cun 40 %-70 % de desconto no domicilio en que se actúa)».
2. Na páxina 14801, na epígrafe de características do electrodoméstico novo que se instala, onde di: «As clasificacións enerxéticas admisibles son: A, B ou encimeras de indución total», debe dicir: «As clasificacións enerxéticas admisibles son: A, B, C ou D para conxelador, frigorífico ou frigorífico-conxelador, A, B ou C para lavadoras e lavalouzas ou placas de cociña de indución total».
3. Na páxina 14805, na epígrafe de datos da persoa solicitante, onde di: «Persoa física maior de idade consumidor VULNERABLE (a persoa solicitante é titular dunha subministración eléctrica beneficiaria do bono social cun 25 % de desconto no domicilio no que se actúa). Persoa física maior de idade consumidor VULNERABLE SEVERO (a persoa solicitante é titular dunha subministración eléctrica beneficiaria do bono social cun 40 % de desconto no domicilio no que se actúa)», debe dicir: «Persoa física maior de idade consumidor VULNERABLE (a persoa solicitante é titular dunha subministración eléctrica beneficiaria do bono social cun 25 %-60 % de desconto no domicilio en que se actúa). Persoa física maior de idade consumidor VULNERABLE SEVERO (a persoa solicitante é titular dunha subministración eléctrica beneficiaria do bono social cun 40 %-70 % de desconto no domicilio en que se actúa)».
4. Na páxina 14805, na epígrafe de características do electrodoméstico novo que se instala, onde di: «As clasificacións enerxéticas admisibles son: A+++ ou placas de cociña de indución total», debe dicir: «As clasificacións enerxéticas admisibles son: A, B, C ou D para conxelador, frigorífico ou frigorífico-conxelador, A, B ou C para lavadoras e lavalouzas ou placas de cociña de indución total».
Con esta corrección achéganse os seguintes modelos: Anexo IV. Solicitude; Anexo VI. Solicitude de pagamento.